|  |  |  |
| --- | --- | --- |
| **ACADEMIA DE ŞTIINŢE****A MOLDOVEI****SECŢIA ŞTIINŢE ALE VIEȚII****Bd. Ştefan cel Mare 1****MD-2001, Chişinău, Republica Moldova****Tel/Fax: /373-22/ 27-07-57****E-mail:** **sectiamed@asm.md** | antet | **ACADEMY OF SCIENCES****OF MOLDOVA** **SECTION LIFE SCIENCES****Stefan cel Mare Ave., 1****MD-2001 Chisinau, Republic of Moldova****Tel/Fax: /373-22/ 27-07-57****E-mail:** **sectiamed@asm.md** |

**AVIZ**

**asupra rezultatelor proiectului de cercetare instituțional 15.817.04.38A „Bolile cronice difuze ale ficatului – manifestări extrahepatice” pentru anul 2019, perfectat în baza procesului-verbal al Biroului Secției Științe ale Vieții a AŞM nr. 4 din 01.04.2020**

**S-a discutat**: Cu privire la audierea raportului proiectului de cercetare instituțional 15.817.04.38A „Bolile cronice difuze ale ficatului – manifestări extrahepatice”, dr. hab. Dumbrava Vlada-Tatiana, Universitatea de Stat de Medicină și Farmacie ”Nicolae Testemițanu”.

**S-a decis:**  În baza audierii raportului prezentat de directorul de proiect, având în vedere avizul pozitiv al expertului independent, raportul pe proiectul instituțional 15.817.04.38A „Bolile cronice difuze ale ficatului – manifestări extrahepatice” este acceptat cu calificativul general „**Raport acceptat**”.

*Noutate si valoarea rezultatelor științifice* – ”înaltă”. În continuarea cercetărilor în anul 2019, autorii au efectuat o analiză relativă a stării funcţionale a ficatului la pacienții cu ciroză hepatică cu starea funcţională a plămânilor și cu manifestările clinice digestive. Rezultatele obținute sugerează existența interrelației precum și a interinfluențelor reciproce între patologia hepatică de fond și aspectele extrahepatice analizate ce impun o nouă viziune privind formele clinico-evolutive ale diferitor BCDF și manifestărilor extrahepatice; datele sunt preliminare, iar pentru confirmarea acestei potențiale ipoteze a afectării funcției pulmonare de către infecția mixtă virală B și D, în egală măsură și a afecțiunilor gastroduodenale cu bolile cronice difuze ale ficatului se impune cu necesitate un studiu mai aplicat cu antrenarea unui număr semnificativ mai numeros de pacienți.

*Aplicarea practică* a rezultatelor – pozitivă. Rezultatele sunt utilizate actualmente în activitatea clinică a Spitalului Clinic Republican.

*Participarea tinerilor* este suficientă.

*Participarea în proiecte internaționale* este pozitivă. În decursul realizării proiectului au fost inițiate noi colaborări internaționale.

*Infrastructura și echipamentul de cercetare utilizat* – a fost utilizată infrastructura și echipamentul de cercetare ale Spitalului Clinic Republican și Universității de Stat de Medicină și Farmacie ”Nicolae Testemițanu”.

Vicepreședinte al AȘM,

conducătorul Secției Științe

ale Vieții a AȘM, acad. Boris GAINA

Secretar științific al SȘV,

doctor Leonid CHIȘLARU